સમર્થ સત્પુરુષ આગળ ઉધ્ધત બળજબરી કરતા પામર જીવને શું ખબર પડે કે હું કોની સામું શું બકું છું ? એને તો માત્ર કોઈકની ચઢવણી હતી. એટલે ઉધ્ધત બળજબરી કરવાની હતી. એને ક્યાં ખબર હતી કે હું કોની સામે રોફ કરું છું ? તે તો બીજા સાધુ જેવા સામાન્ય સાધુ જ આ પુરુષને સમજતો હતો. આવી ખુલ્લી ધમકી સાંભળી હરિભક્તો ચિંતામાં પડી ગયા કે હવે શું થશે ? નક્કી આ ગુંડો અહીં તાયફા કરશે. આપણા ગુરુનું અપમાન કરશે, ફજેતી કરશે. મંદિરમાંથી એમને ભગાડી મૂકશે તો ?